## HANKEDOKUMENT

## Riigimetsa Majandamise Keskus (edaspidi Hankija) teeb ettepaneku esitada pakkumus avatud hankemenetluses „Harvendusraie- ja kokkuveoteenuste tellimine Kirde ja Edela regioonis 2024-2 (2)“ (viitenumber 282040, 1-47.3156) riigihanke alusdokumentides (RHAD) esitatud tingimustel.

## Üldinfo

## Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.

## Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

## Raamlepingud sõlmitakse erisusena RHS sätestatud kuni 4-aastasest tähtajast pikema tähtajaga:

## kuna hankes esitatakse nõuded lepingu täitmisel kasutatavale tehnikale. Kasutatav tehnika on kõrge maksumusega, see soetatakse tavapäraselt finantsasutusi kaasates ning valdkonnas on tavapäraseks soetusperioodiks 5 aastat. Seetõttu on vajalik konkurentsi tagamiseks võimaldada pakkujatel soetada lepingu täitmiseks kasutatavat tehnikat nende jaoks tavapärastel tingimustel, hoides sellega ühtlasi ära ka tõenäolise teenuse kallinemise hankija jaoks.

## raidmete ja laasimata tüveste kokkuveo korral tasutakse töövõtjale vahelaos mõõdetud kogusest esialgu 80% eest. Hiljemalt 24 kuu jooksul kokkuveotööde lõpetamisest tasutakse töövõtjale raidmete ja laasimata tüveste hakkimise järgselt hakkimise tulemusena täpsemalt selgunud koguse ja juba eelnevalt tasustatud koguse vahe ulatuses. Seetõttu on vajalik lepingu pikem kehtivusaeg ka peale raie-ja kokkuveoteenuste tellimise ja osutamise aja lõppu, võimaldamaks ka teenuste tellimise perioodi lõpus kokkuveetud raidmete ja laasimata tüveste nõuetekohast kokkuveojärgset ja hakkimiseelset kuivamist.

## Hanke tehniline kirjeldus

* 1. Avatud menetlusega hanke tulemusel tellitakse masinraiena teostatava raiena harvendus- jm raie- ning kokkuveoteenuseid raie- ja kokkuveoteenuste töövõtu raamlepingu (edaspidi raamleping) alusel alates 01.01.2025 kuni 31.12.2029.a. või kuni maksimaalse kogumaksumuse täitumiseni, raamlepingu kogu kehtivusaeg on alates sõlmimisest kuni 31.12.2031.a. Hanke eesmärk on hankida raieteenust **väiksema tüvemahuga hooldusraiete (esimeste harvedusraiete) ning liigi elupaikades ning kaitsealadel raiete teostamiseks,** **millest tulenevalt tuleb tööde teostamisel kasutada tavapärasest väiksemat tehnikat. Nõuded tehnikale on esitatud raamlepingu Lisas 12/1.**
  2. Võimalusel ja vajadusel võib teenuse tellimisega alustada enne 01.01.2025 Hankemenetluse kulgemise pikenemisel üle 01.01.2025, võib raamlepingu sõlmida ja teenust osutada hiljem. Raamlepingu sõlmimise viibimisel lükkub vastavas mõistlikus ulatuses edasi ka teenuste osutamiseks kasutatava tehnika ülevaatamiseks, täiendavaks nõuetele vastavuse kontrollimiseks ja vajadusel kalibreerimiseks esitamise tähtaeg.
  3. Tööde teostamise piirkonnaks on RMK Kirde ja Edela regiooni territoorium, aga hankija vajadusel kogu Eesti. Piirkonna määratlemine hankedokumendis tähendab eelkõige, et valdav osa teenustest osutatakse nimetatud piirkonnas, kuid vajadusel ka mujal Eestis, eelkõige samas või lähedases piirkonnas. Hankija ei ole raamlepingu täitmisel seotud raamlepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele.
  4. **Teenust osutatakse RMK Kirde regioonis neljas (4) piirkonnas ja RMK Edela regiooni kolmes (3) piirkonnas. Igas hanke osas soovib hankija sõlmida ühe raamlepingu. Hankemenetlus on jagatud seitsmeks (7) osaks:**
     1. Hankeosa 1 - Kirde Viru (1) ;
     2. Hankeosa 2 – Kirde Viru (2);
     3. Hankeosa 3 – Kirde Alutaguse (1);
     4. Hankeosa 4 – Kirde Alutaguse (2);
     5. Hankeosa 5 – Edela Põhja (1);
     6. Hankeosa 6 – Edela Lääne (1);
     7. Hankeosa 7 – Edela Lääne (2).
  5. Iga raamlepingu esemeks on masinraiena teostatava peamiselt harvendus- jm raieteenuse ja sellise raie järgse kokkuveoteenuse osutamine, aga samuti vastavalt raamlepingus toodud tingimustele muude raieteenuste ja kokkuveoteenuste ja nendega seotud teenuste osutamine ühe (1) harvesteri ja forvarderi komplektiga. Hankija arvestab, et selles hankes on tavapärane ühe harvesteri ja forvarderi komplektiga hankes etteantud tingimustel osutada raie- ja kokkuveoteenust põhilistel raiekuudel (jaanuar kuni 15. aprill; juuli-detsember) keskmiselt ligikaudu viissada tihumeetrit (500 tm) kalendrikuus ning sellisest mahust lähtutakse tööajagraafikute koostamisel. **Raieteenust tellitakse väiksema tüvemahuga hooldusraiete (esimeste harvedusraiete) ning liigi elupaikades ning kaitsealadel raiete teostamiseks, millest tulenevalt tuleb tööde teostamisel kasutada tavapärasest väiksemat tehnikat (vastavalt raamlepingu Lisale 12/1).** Tellitava teenuse maht on 5 aasta jooksul ~ 23 750 tm ühe harvesteri ja forvarderi komplekti kohta, kokku 9 (üheksa) harvesteri ja forvarderi komplekti kohta raamlepingute sõlmimise korral 230 750 tm.
  6. Raamlepingu eeldatav maksumus on 8 960 000 (kaheksa miljonit üheksasada kuuskümmend tuhat) eurot, millele lisandub käibemaks, ja võimalik maksimaalne kogumaksumus on kuni 10 780 000 (kümme miljonit seitsesada kaheksakümmend tuhat), tegelik maksumus kujuneb vastavalt tellitavate teenuste tegelikule mahule.

|  |  |  |
| --- | --- | --- |
| **Hanke osa** | **Raamlepingu eeldatav maksumus EUR (käibemaksuta)** | **Raamlepingu maksimaalne võimalik kogumaksumus EUR (käibemaksuta)** |
| Hankeosa 1 - Kirde Viru väike (1) | 1 280 000 | 1 540 000 |
| Hankeosa 2 – Kirde Viru (2) | 1 280 000 | 1 540 000 |
| Hankeosa 3 – Kirde Alutaguse väike (1) | 1 280 000 | 1 540 000 |
| Hankeosa 4 - Kirde Alutaguse väike (2) | 1 280 000 | 1 540 000 |
| Hankeosa 5 - Edela Põhja väike (1) | 1 280 000 | 1 540 000 |
| Hankeosa 6 - Edela Lääne väike (1) | 1 280 000 | 1 540 000 |
| Hankeosa 7 - Edela Lääne väike (2) | 1 280 000 | 1 540 000 |

* 1. **Hankeosa 1 - Kirde Viru väike (1)**

Kirde regiooni Viru piirkonnas tellitava teenuse kogumaht on ~23 750 tm, mis moodustab ühe raamlepingu mahu. Hankija arvestab, et selles hankes etteantud tingimustel on teenuse maht ühe raamlepingu alusel (jaan-aprill; juuli-detsember) keskmiselt ligikaudu viissada tihumeetrit (500 tm) kalendrikuus ning sellisest mahust lähtutakse tööajagraafikute koostamisel. Hankija ei ole kohustatud tunnistama pakkumusi edukaks ega sõlmima raamlepinguid hankemenetluses pakutavast teenuse hinnast sõltumata, s.o hankija jaoks liiga kõrge hinnaga teenust ei ole hankija kohustatud tellima. Hankeosas 1 sõlmitakse raamleping ühe pakkujaga.

* 1. **Hankeosa 2 - Kirde Viru väike (2)**

Kirde regiooni Viru piirkonnas tellitava teenuse kogumaht on ~23 750 tm, mis moodustab ühe raamlepingu mahu. Hankija arvestab, et selles hankes etteantud tingimustel on teenuse maht ühe raamlepingu alusel (jaan-aprill; juuli-detsember) keskmiselt ligikaudu viissada tihumeetrit (500 tm) kalendrikuus ning sellisest mahust lähtutakse tööajagraafikute koostamisel. Hankija ei ole kohustatud tunnistama pakkumusi edukaks ega sõlmima raamlepinguid hankemenetluses pakutavast teenuse hinnast sõltumata, s.o hankija jaoks liiga kõrge hinnaga teenust ei ole hankija kohustatud tellima. Hankeosas 2 sõlmitakse raamleping ühe pakkujaga.

* 1. **Hankeosa 3 – Kirde Alutaguse väike ( 1)**

Kirde regiooni Alutaguse piirkonnas tellitava teenuse kogumaht on ~23 750 tm, mis moodustab ühe raamlepingu mahu. Hankija arvestab, et selles hankes etteantud tingimustel on teenuse maht ühe raamlepingu alusel (jaan-aprill; juuli-detsember) keskmiselt ligikaudu viissada tihumeetrit (500 tm) kalendrikuus ning sellisest mahust lähtutakse tööajagraafikute koostamisel. Hankija ei ole kohustatud tunnistama pakkumusi edukaks ega sõlmima raamlepinguid hankemenetluses pakutavast teenuse hinnast sõltumata, s.o hankija jaoks liiga kõrge hinnaga teenust ei ole hankija kohustatud tellima. Hankeosas 3 sõlmitakse raamleping ühe pakkujaga.

* 1. **Hankeosa 4 – Kirde Alutaguse väike ( 2)**

Kirde regiooni Alutaguse piirkonnas tellitava teenuse kogumaht on ~23 750 tm, mis moodustab ühe raamlepingu mahu. Hankija arvestab, et selles hankes etteantud tingimustel on teenuse maht ühe raamlepingu alusel (jaan-aprill; juuli-detsember) keskmiselt ligikaudu viissada tihumeetrit (500 tm) kalendrikuus ning sellisest mahust lähtutakse tööajagraafikute koostamisel. Hankija ei ole kohustatud tunnistama pakkumusi edukaks ega sõlmima raamlepinguid hankemenetluses pakutavast teenuse hinnast sõltumata, s.o hankija jaoks liiga kõrge hinnaga teenust ei ole hankija kohustatud tellima. Hankeosas 4 sõlmitakse raamleping ühe pakkujaga.

* 1. **Hankeosa 5 – Edela Pärnu väike (1)**

Edela regiooni Pärnu varumispiirkonnas tellitava teenuse kogumaht on ~23 750 tm, mis moodustab ühe raamlepingu mahu. Hankija arvestab, et selles hankes etteantud tingimustel on teenuse maht ühe raamlepingu alusel (jaan-aprill; juuli-detsember) keskmiselt ligikaudu viissada tihumeetrit (500 tm) kalendrikuus ning sellisest mahust lähtutakse tööajagraafikute koostamisel. Hankija ei ole kohustatud tunnistama pakkumusi edukaks ega sõlmima raamlepinguid hankemenetluses pakutavast teenuse hinnast sõltumata, s.o hankija jaoks liiga kõrge hinnaga teenust ei ole hankija kohustatud tellima. Hankeosas 5 sõlmitakse raamleping ühe pakkujaga.

* 1. **Hankeosa 6 – Edela Lääne väike (1)**

Edela regiooni Lääne varumispiirkonnas (põhipiirkond Saaremaa) tellitava teenuse kogumaht on ~23 750 tm, mis moodustab ühe raamlepingu mahu. Hankija arvestab, et selles hankes etteantud tingimustel on teenuse maht ühe raamlepingu alusel (jaan-aprill; juuli-detsember) keskmiselt ligikaudu viissada tihumeetrit (500 tm) kalendrikuus ning sellisest mahust lähtutakse tööajagraafikute koostamisel. Hankija ei ole kohustatud tunnistama pakkumusi edukaks ega sõlmima raamlepinguid hankemenetluses pakutavast teenuse hinnast sõltumata, s.o hankija jaoks liiga kõrge hinnaga teenust ei ole hankija kohustatud tellima. Hankeosas 6 sõlmitakse raamleping ühe pakkujaga.

* 1. **Hankeosa 7 – Edela Lääne väike (2)**

Edela regiooni Lääne varumispiirkonnas (põhipiirkond Hiiumaa) tellitava teenuse kogumaht on ~23 750 tm, mis moodustab ühe raamlepingu mahu. Hankija arvestab, et selles hankes etteantud tingimustel on teenuse maht ühe raamlepingu alusel (jaan-aprill; juuli-detsember) keskmiselt ligikaudu viissada tihumeetrit (500 tm) kalendrikuus ning sellisest mahust lähtutakse tööajagraafikute koostamisel. Hankija ei ole kohustatud tunnistama pakkumusi edukaks ega sõlmima raamlepinguid hankemenetluses pakutavast teenuse hinnast sõltumata, s.o hankija jaoks liiga kõrge hinnaga teenust ei ole hankija kohustatud tellima. Hankeosas 7 sõlmitakse raamleping ühe pakkujaga.

* 1. **Raie- ja kokkuveoteenus on:** 
     1. kokkuveotee ja vahelaoplatsi ettevalmistamine,
     2. alusmetsa raie,
     3. puude langetamine, k.a tuule poolt heidetud ja murtud puud,
     4. laasimine ja järkamine,
     5. raielangi puhastamine raidmetest,
     6. ümarpuidu, raidmete ja tüveste kokkuvedu ja sorteeritult virnastamine vahelaoplatsil,
     7. metsa- ja vahelaoplatsi tulnud ümarpuidu ja energiapuidu koguste hindamine ja koguste teatamine RMKle elektrooniliselt,
     8. virnade markeerimine (vahelaonime ja sordi koodide märkimine),
     9. hankija nõudel energiapuidu katmine spetsiaalse kattepaberiga,
     10. hankija nõudmisel vegetatsiooniperioodil kändude juurepessu leviku tõkestamiseks biotõrje preparaadiga ROTSTOP® töötlemine,
     11. hankija nõudel raielangil seemnete varumiseks tingimuste loomine,
     12. tööobjektil raietööde märkide paigaldamine,
     13. kokkuveo lõpul vahelaoplatsi puhastamine raidmetest, puu koorest jms.
  2. Teenust osutatakse vastavalt Lisa 1 - Raie- ja kokkuveoteenuste töövõtu raamlepingu tingimustele. Raamlepingus on kirjeldatud teenuste osutamise täpsemad tingimused, raamlepingu lisades on kirjeldatud teenuste tasustamise hinnaraamistik, samuti teenuse osutamisel kehtivad nõuded, sh keskkonnanõuded.
  3. Raamlepingu täitmisega kaasnevad tulenevalt RMK poolt järgitavatest keskkonna-, kvaliteedi- jm nõuetest muuhulgas alljärgnevad õigused ja kohustused (täpsustatud raamlepingu vormis):
     1. RMK-l on õigus taotleda Maksu- ja Tolliametilt töövõtja maksusaladusena käsitletavat teavet. Raamlepingu sõlmimisega annab töövõtja nõusoleku Maksu- ja Tolliameti poolt tellijale eelnimetatud teabe esitamiseks;
     2. RMK-l on õigus esitada Maksu- ja Tolliametile raamlepingu täitmise kohta kõiki andmeid, mida maksuhaldur vajab töövõtja poolt makstavate maksude arvestamise ja tasumise õigsuse kontrollimiseks. Raamlepingu sõlmimisega annab töövõtja tellijale nõusoleku Maksu- ja Tolliametile eelnimetatud teabe esitamiseks.
  4. Edukaks tunnistatud pakkuja peab kasutama kogu raamlepingu kehtivusajal teenuste osutamiseks alljärgnevat tehnikat:
     1. üks spetsiaalne metsalangetustraktor ehk harvester (lubatud ei ole põllumajandusliku või muu traktori baasil ehitatud raietraktor), ja
     2. üks spetsiaalne metsakokkuveotraktor ehk forvarder (lubatud ei ole põllumajanduslik või muu traktor).
     3. Nõuded tehnikale on toodud hankedokumentide Lisa 1 – Raie- ja kokkuveoteenuste töövõtu raamlepingu Lisas 12/1 – Nõuded tehnikale ja operaatoritele.
  5. **Raie-ja kokkuveoteenuse üldine tehniline kirjeldus:**
     1. Raie- ja kokkuveoteenust osutatakse vastavalt hankija raamlepingu tingimustele eduka pakkuja poolt pakutud hinnakoefitsiendi ja hankija hinnaraamistikus toodud hindade alusel. Raamlepingus on kirjeldatud teenuste osutamise täpsemad tingimused, raamlepingu lisades kirjeldatakse teenuste tasustamise hinnaraamistik ning hinnaraamistiku parandid, samuti teenuse osutamisel kehtivad keskkonna- jm nõuded. Pakkuja on kohustatud raamlepingu lisadeks olevate juhendite ja nõuete, muutumisel nõustuma nende tingimustega ja neid nõudeid täitma.
     2. Kogu raamlepingu perioodi kestel tuleb töötada tehnikaga, mis vastab hankija poolt käesolevates hankedokumentides, aga samuti vajadusel kaasajastatavates RMK keskkonna­nõuetes ja RMK harvestermõõtmise juhendis esitatud tingimustele.
     3. Edukas pakkuja esitab ülevaatamiseks, täiendavaks nõuetele vastavuse kontrollimiseks ja vajadusel kalibreerimiseks teenuse osutamiseks kasutatavad harvesterid ja kokkuveo­masinad. Masinate ettenäitamata jätmisel edukat pakkujat töid teostama ei lubata ning hankijal on õigus raamlepingust taganeda.
     4. Töövõtja on kohustatud teatama Tellijale hiljemalt 2 (kaks) nädal enne lepingujärgsete tööde algust harvesteri- või forvarderioperaatorite andmed ning samuti igakordselt enne uue harvesteri- või forvarderioperaatori tööleasumist töötaja andmed ning esitama Tellijale kutset tõendavad kutsetunnistused.
     5. Pakkuja on kohustatud tarkvarade arenemisel ja riistvara nõuete muutumisel lepinguperioodil varustama töötajad kaasaegse tark- ja riistvaraga, konsulteerides selleks RMKga.

## Tagatised

* 1. Pakkumuse esitamisel ja raamlepingu täitmisel on ette nähtud tagatised.
  2. Pakkuja peab pakkumuse esitamisel iga pakutava raamlepingu (iga pakkumuse) kohta esitama pakkumuse tagatise suurusega **7 500** eurot kas vastava summa deponeerimisena hankija (Riigimetsa Majandamise Keskuse) arvelduskontole EE881010002021370008 SEB pangas (makse selgitus: „Pakkumuse tagatis riigihankes 282040 pakkuja [pakkuja nimi] eest“), panga viitenumber 4000004303, või võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Rahasumma deponeerimisena esitatud tagatise korral esitab pakkuja makse toimumist tõendava dokumendi koos pakkumusega. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni. Pakkumuse tagatis jääb hankijale või hankijal tekib õigus see realiseerida, kui pakkuja võtab oma pakkumuse selle jõusoleku tähtaja jooksul tagasi.
  3. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.
  4. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:
     1. olema allkirjastatud digitaalselt ja esitatud koos pakkumusega elektrooniliselt e-RHR keskkonna kaudu, või
     2. olema allkirjastatud kirjalikult ning esitatud originaaldokumendina hankijale aadressil RMK õigus- ja hangete osakond, Rõõmu tee 7, 51013 TARTU, enne pakkumuste esitamise tähtpäeva saabumist ja elektroonilise koopiana koos pakkumusega e-RHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.
     3. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni. Pakkumuste jõusoleku tähtaja pikendamisel vastavalt seadusele peab pakkuja vastavalt pikendama ka tagatise kehtivust.
     4. Pakkumuse tagatis jääb hankijale või hankijal tekib õigus see realiseerida, kui pakkuja võtab oma pakkumuse selle jõusoleku tähtaja jooksul tagasi või ei asu hankija poolt määratud tähtaja jooksul nõustumuse andmisega sõlmitud lepingut pakkujast tulenevatel põhjustel täitma.
  5. Raamlepingu täitmise ajal peab töövõtjal olema tellijale antud lepingu täitmise aegne tagatis alljärgnevas tabelis toodud summas ning see sõltub pakutud hinnakoefitsiendi suurusest (madalama hinnakoefitsiendi puhul on tagatise summa suurem ja vastupidi). **Tagatis antakse hiljemalt 14 päeva jooksul peale raamlepingu sõlmimist.** **Nimetatud tähtaeg on nõustumusega sõlmitud raamlepingu täitma asumise tähtajaks RHS § 91 lg 1 kohaselt.** Tagatise tingimused on sätestatud raamlepingus.

* + 1. Lepinguaegse tagatise suurused iga raamlepingu kohta:

|  |  |  |  |  |  |  |
| --- | --- | --- | --- | --- | --- | --- |
| Koefitsient 0,900 ja rohkem | Koefitsient 0,850-0,899 | Koefitsient  0,800-0,849 | Koefitsient  0,750-0,799 | Koefitsient  0,700-0,749 | Koefitsient  0,650-0,699 | Koefitsient  alla 0,649 |
| 9 000 | 10 000 | 11 500 | 13 000 | 16 500 | 20 500 | 24 500 |

## Pakkumus

* 1. Pakkuja esitab RHR süsteemis täidetava pakkumuse maksumuse vormi.
  2. Pakkumus tuleb esitada ühe raamlepingu kohta. Rohkema, kui ühe raamlepingu pakkumise soovi korral tuleb esitada vastavalt suurem arv pakkumusi, s.o iga raamlepingu kohta tuleb esitada eraldi pakkumus.
  3. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud raamlepingu nõuetekohaseks täitmiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.
  4. Hankija ei hüvita raamlepingu täitmisel pakkujale mingeid täiendavaid kulusid ega tee täiendavaid makseid.
  5. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.
  6. Juhul, kui pakkumuse esitab isik, kes ei ole eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja hankija nõudmisel esitama seadusjärgse esindaja(te) volikirja pakkuja esindamiseks. kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.

## Pakkumuste hindamine

* 1. Vastavaks tunnistatud pakkumusi hinnatakse hankeosade kaupa majandusliku soodsuse alusel. Hankija tunnistab edukaks igas hankeosas pakkumuste hindamise kriteeriumide kohaselt majanduslikult soodsaima pakkumuse.
  2. Kui võrdselt väikseima hinnakoefitsiendiga (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja kord teatatakse eelnevalt pakkujatele ning nende (volitatud) esindajatel on õigus viibida liisuheitmise juures.
  3. Hankija ei ole kohustatud tunnistama pakkumusi edukaks ega sõlmima raamlepinguid hankemenetluses pakutavast teenuse hinnast (hinnakoefitsiendi suurusest) sõltumata, s.o hankija jaoks liiga kõrge hinnaga (hinnakoefitsiendiga) teenust ei ole hankija kohustatud tellima.

## Hankija sätestatud tingimused raamlepingu sõlmimisel

* 1. Raamleping sõlmitakse igas hanke osas ühe edukaks tunnistatud pakkujaga raamlepingu projektis kindlaksmääratud tingimustel.
  2. Raamlepingud sõlmitakse tähtajaga kuni 31.12.2031, teenuste tellimise periood on kuni 31.12.2029 või kuni maksimaalse kogumaksumuse täitumiseni.
  3. Raamlepingud sõlmitakse edukaks tunnistatud pakkumustele nõustumuse andmisega. Juhul, kui sellisel viisil sõlmitud lepingut ei ole asutud lepingu tingimustes kirjeldatud viisil ja ajal täitma, siis loeb hankija sellise rikkumise oluliseks lepingurikkumiseks (rikutakse kohustust, mille täpne järgimine on lepingust tulenevalt teise lepingupoole huvi püsimise eelduseks lepingu täitmise vastu) ja hankijal on ilma nende kohustuste täitmiseks täiendavat tähtaega andmata õigus jätkata RHS § 119 alusel hankemenetlusega ning nõuda kahju hüvitamist.
  4. Nõustumus antakse läbi eRHR süsteemi, edastades edukale pakkujale hankija nimel raamlepingu sõlmimiseks volitatud isiku poolt digitaalselt allkirjastatud konteineri, milles sisalduvad riigihankes hanke alusdokumentidena esitatud raamlepingu tingimused ja edukaks tunnistatud pakkumus. Raamlepingu sõlmimise ja jõustumise ajaks on nõustumuse esitamise päev.
  5. Hankija soovib raamlepingu sõlmida (nõustumuse anda) oma äranägemisel mõistlikul esimesel võimalusel peale hankemenetluses lepingu sõlmimise võimaluse tekkimist.
  6. Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele. Hankija jätab endale õiguse tellida sarnaseid teenuseid väljaspool raamlepingut vastavalt vajadusele.

## Kõikide pakkumuste tagasilükkamise alused ja hankemenetluse kehtetuks tunnistamine

* 1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus).
  2. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
     1. kui tekib vajadus raamlepingu eset olulisel määral muuta;
     2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
     3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
     4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.

## Lisateabe saamine

* 1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
  2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Raie- ja kokkuveoteenuste töövõtu raamlepingu tingimused
  2. Lisa 2 – Hinnaraamistik
  3. Lisa 3 – Varumispiirkonnad